<classify> Kaimu Makamu wa Chuo hicho, Profesa Josephat Itika alisema hayo wakati wa Mahafali ya 14 kuwa kwa sasa kampasi hiyo inaandaa miradi mbalimbali ya ushauri na kozi fupi kwa kushirikiana na Chuo cha Stellenbosch cha Afrika Kusini, tayari kuanza kwa mpango huo mwakani.Profesa Itika alisema pia kampasi itashirikiana na Shirika la Kimataifa la Kuendeleza Viwanda UNIDO kutoa mchango wake kwa jamii na serikali katika kuimarisha viwanda hivyo vizalishe, kuongeza thamani na kutoa ajira. Katika mahafali hayo, Mkuu wa Chuo hicho, Jaji Mkuu mstaafu, Barbabas Samatta aliwatunuku shahada mbalimbali za uzamili wahitimu na kutoa zawadi kwa wahadhiri waliofanya utafiti na kutoa machapisho mbalimbali kwa ajili ya kufundishia.Pia wanafunzi waliofanya vizuri katika masomo yao walitambuliwa. Tunafanya hivi, kama moja ya njia za kutekeleza sera ya taifa ya kufikia uchumi wa kati ifikapo 2025, alisema Kaimu Makamu wa Chuo.Alifafanua kwamba mpango huo utafuata miongozo ya Wizara ya Elimu, Sayansi, Teknolojia na Ufundi na kuwataka wataalamu katika vyuo watumie taaluma zao kubuni miradi inayolenga kulikomboa taifa.Mkuu wa Kampasi ya Dar es Salaam, Profesa Ganka Nyamsogoro alisema chuo hicho kinahuisha mitaala yake mara kwa mara ili kukidhi mahitaji ya nchi na dunia.Mwenyekiti wa Baraza la Chuo hicho, Profesa Daniel Mkude aliwataka wahitimu kuziendeleza taaluma walizopata kwa kusoma zaidi vitabu na makala mbalimbali, kwa ajili ya kupata maarifa na kutoa mchango kwa jamii na taifa.Kuhitimu masomo siyo mwisho wa kujifunza, jengeni tabia ya kujifunza zaidi na zaidi, taifa linawategemea katika kuleta maendeleo, alisema.  <topic>: uchumi 